OpenLLM-France/wikimedia huggingface dataset:
# Mare de Déu del Candeler de les Coromines

La Mare de Déu del Candeler o Santa Maria de les Coromines és una església al veïnat de les Coromines al terme municipal d'Aguilar de Segarra (Bages) inclosa en l'Inventari del Patrimoni Arquitectònic de Catalunya.
Es tracta d'una construcció tardana del romànic rural, feta d'una petita nau rectangular sense absis, amb el portal al costat de migdia i un campanar d'espadanya doble, per a dues campanes, encara que no se'n conserva cap, que descansa sobre el portal d'entrada.
Sembla que cal identificar-la amb l'antiga parròquia de Melancosa, dels masos de Melancosa i Arenal de Melancosa, que era servida per dos preveres i que és documentada ja en una de les primeres llistes de parròquies del Bisbat de Vic, anterior al 1154. Pertanyia a l'antic terme del castell de Castellar i era la parròquia d'un petit nucli de població establert després de la “reconquesta” del país. Degut a la seva minsa prosperitat fou declarada sufragània de la de Sant Miquel de Castellar, fins que el 1868 ho fou de la de Sant Pere de Seguers (terme municipal dels Prats de Rei).

## Referències

* 1 2 «Mare de Déu de les Coromines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
# San Giovanni Rotondo

San Giovanni Rotondo és un municipi italià, situat a la regió de la Pulla i a la província de Foggia. L'any 2006 tenia 26.442 habitants. Limita amb els municipis de Cagnano Varano, Foggia, Manfredonia, Monte Sant'Angelo i San Marco in Lamis.

## Administració

Llista d'alcaldes :
| Període | Identitat | Partit |
| 2006- | Gennaro Giuliani | Centreesquerra |
# Pedro Rafael Ojeda Bustos

Pedro Rafael Ojeda Bustos (San Luis (Argentina), 15 de novembre de 1972) és un futbolista argentí, que ocupa la posició de davanter.

## Trajectòria

Va començar al Gimnasia y Esgrima de Mendoza del seu país, per continuar a Godoy Cruz, Coquimbo (Xile), Instituto Córdoba i Racing de Avellaneda, a l'estiu de 1999 dona el salt a la competició europea, per jugar amb el CD Numancia, que acabava de pujar a primera divisió espanyola per primer cop a la seua història.
El davanter va ser un dels referents castellans a l'atac durant els quatre anys que hi va romandre al club sorià, tant a Primera com a Segona Divisió. Va jugar 109 partits i va marcar 12 gols.
El 2003 retorna a l'Argentina per jugar amb Talleres de Córdoba. Seria el primer d'un tot seguit d'equips del seu país: Juventud Unida Universitaria de San Luis, Racing de Córdoba, General Paz Juniors de Córdoba, Estudiantes de San Luis, Luján de Cuyo o Atlético Juventud Alianza de San Juan, entre d'altres.

## Enllaços externs

* Fitxa del jugador
# Sac embrional

El sac embrional, és la part del primordi seminal que porta les cèl·lules embrionals femenines dels vegetals.

## Bibliografia

Aguilella, Antoni; Puche, Felisa. Diccionari de botànica. Col·lecció: Educació (sèrie materials). Publicacions de la Universitat de València, 2004. ISBN 9788437059150.
# Melcior de Palau i Bonet

Melcior de Palau i Bonet (Mataró, 13 de gener de 1797 - 24 d'abril de 1865) fou un advocat i polític mataroní, alcalde de Mataró en el bienni 1850-1852. Fill de Joan de Palau i Jofre i Maria Bonet i Cabanyes, es casà amb Francesca Català i Serra i tingué vuit fills. El rei li concedí el càrrec honorífic de magistrat de la Reial Audiència de Catalunya.
Com a alcalde de Mataró inicià els tràmits per a la construcció de la presó de Mataró i va arribar a encarregar el projecte i el pressupost d'obra a l'arquitecte Elies Rogent i Amat. També s'aprovà i publicà el Bando de buen gobierno de la ciudad de Mataró, on es donaven ordres per a la neteja i precaucions per evitar baralles. També es prohibia tenir lligats els porcs al carrer, així com esquilar els cavalls. Igualment, es castigava els adobers i assaonadors mataronins que enterraven els animals al carrer.

## Referències

* ↑ Martí i Coll, Antoni. Caixa d'Estalvis Laietana. Història d'una família (Segona part). Mataró: Caixa d'Estalvis Laietana, 1979.

## Vegeu també

* Llista d'alcaldes de Mataró

## Enllaços externs

* Ajuntament de Mataró. Alcaldes des de 1835 Arxivat 2014-12-24 a Wayback Machine.
# Maikel Mesa Piñero

Maikel Mesa (Santa Cruz de Tenerife, Illes Canàries, 4 de juny de 1991) és un futbolista canari que juga com a migcampista. Actualment juga al CD Tenerife.

## Referències

* ↑ «Maikel Mesa: "El Tenerife tiene un problema con la base"» (en castellà). , 09-11-2019.
* ↑ «Adiós a la mala racha local» (en castellà). , 24-01-2016.
* ↑ «¡Bienvenido, Maikel Mesa!» (en castellà). Real Zaragoza, 13-06-2023. [Consulta: 14 juny 2023].
# Pentaschistis

Pentaschistis és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

(vegeu-ne una relació a Wikispecies)

## Sinònims

Achneria Munro ex Benth. i Hook. f., Afrachneria Sprague, Poagrostis Stapf.

## Enllaços externs

* Pàgina de la GRIN sobre el gènere Pentaschistis Arxivat 2008-10-11 a Wayback Machine..

## Referències

* ↑ «Germplasm Resources Information Network, consultada 01.07.08». Arxivat de l'original el 2008-10-11. [Consulta: 1r juliol 2008].
# Osian

Osian fou un estat tributari protegit una thikana feudataria de Jodhpur. La capital era la població d'Osian (ciutat), situada a uns 60 km de Jodhpur (ciutat). Al final del segle XIX era thakur Bhabhut Singh al que va succeir el seu fill Jai Singh que consta el 1911 i va rebre els pobles de Dhikai, Cherai i Mathania; el va succeir el seu fill Mohan Singh que fou comandant a l'exèrcit de Jodhpur.

## Referències

* Genealogia Arxivat 2010-09-11 a Wayback Machine.
# Sac de paper

Un sac de paper és un embalatge fabricat en paper d'alta qualitat i gramatge, generalment paper d'estrassa de fibra verge, que és utilitzat normalment per al transport de matèria en pols, com ara farina, ciment, aliment d'animals, etc.
Sol constar de diverses capes per atorgar resistència, i una exterior menys resistent on s'imprimeixen les instruccions, marca comercial, etc.
La capacitat és variable, cada país estableix una normativa de massa màxima per motius de seguretat laboral.

## Vegeu també

* Sac
* Sac de malla
* Bossa de paper
* Carrera de sacs

## Nota

* ↑ Pierre-Claude Aïtcin. Binders for durable and sustainable concrete. Taylor & Francis, 20 August 2007, p. 138–. ISBN 9780415385886 [Consulta: 29 juny 2011].
# Melcior de Gualbes

Melcior de Gualbes va ser un poeta català del segle XV que va estar vinculat a les corts de Ferran d'Antequera i d'Alfons el Magnànim. La seva poesia es caracteritza per ser una de les primeres escrites en català que té una influència italiana, sobretot de Dant i Petrarca. En la seva breu poesia (només va escriure tres poemes) hi destaca un amor pur, on la sensualitat és totalment nul·la perquè hi apareix un amor idealitzat.

## Bibliografia

RIQUER, M., COMAS, A. I MOLAS, J. (1980), Història de la literatura catalana. Barcelona: Ariel.

## Enllaços externs

* Poesia de Melcior de Gualbes a RIALC
# Maikki Järnefelt

Maikki Järnefelt (Joensuu, 26 d'agost de 1871 - Turku, 4 de juliol de 1929) va ser una cantant d'òpera finlandesa (soprano) que va rebre molt reconeixement internacional durant la seva carrera.
També va ser una educadora respectada. Entre 1904 i 1906 va enregistrar uns 20 discs per a "Gramophone" i un als Estats Units el 1921 i dos el 1929. El seu primer espòs fou el compositor Armas Jaernefelt, que va compondre diverses composicions per a la seva dona. L'altre marit va ser el compositor Selim Palmgren, que al seu torn va compondre per a la seva dona diverses cançons populars. Ha estat descrita com la "figura cultural més famosa i estimada de Joensuu de tots els temps". El 1954, una placa commemorativa en bronze dissenyada per l'artista Veikko Jalava es va enganxar a la paret del seu lloc de naixement de Torikatu. Des de llavors la casa ha estat enderrocada, però s'ha col·locat una placa a la paret del solar.
Va escriure les obres Guia d'Art Vocal (1917) i Practica del cant diari (1919).
Va estar soterrada a l'antic cementiri de Hèlsinki. A la tomba hi ha una estàtua de l'escultor Arvi Tynyn, que mostra a una noia que toca l'arpa.

## Fonts

* Otavan Iso Musiikkitietosanakirja 3, s. 308. Helsinki 1978. ISBN 951-1-04553-9
* Suomen äänitearkiston tietokanta vuosilta 1901–1999. Suomen äänitearkisto. Viitattu 8.6.2008.
* Kukkonen, Einari: Lännen lokarit, s. 99. Kustannuskolmio, 2001.
* Joensuun taidemuseon tietokanta

## Bibliografia addicional

* Lappalainen, Seija: Järnefelt-Palmgren, Maikki (1871–1929). Kansallisbiografia-verkkojulkaisu (maksullinen). 13.10.2004. Helsinki: Suomalaisen Kirjallisuuden Seura.
* Maikki Järnefeltin laulutuotanto Suomen äänitearkistossa
* Maikki Järnefelt-Palmgren Ylen Musiikin syntymäpäiväkalenterissa
# Magnus Portus

Magnus Portus (grec antic: Πόρτος Μάγνος; llatí: Magnus Portus) fou una ciutat portuària de la costa de la Mauritània Cesariense a la via entre Gilva i Quiza. Plini el Vell la descriu com «civium Romanorum oppidum». Correspondria a Mers el-Kebir, el port d'Oran.
Està situada a l'actual ciutat de Bethioua, a la daira d'Arzew, a l'est d'Oran. S'hi conserva el fòrum romà que denota que era una ciutat important i unes foggares romanes que mostren un sistema d'irrigació únic a la regió. Les ruïnes són visitables.

## Referències

* ↑ MacBean, Alexander; Johnson, Samuel. A Dictionary of Ancient Geography: Explaining the Local Appellations in ... (en anglès). G. Robinson, 1773.
* ↑ «Portus Magnus - Bethioua». Arqueotur. Arxivat de l'original el 20 de desembre 2014. [Consulta: 12 desembre 2014].
# Pericoma alba

Pericoma alba és una espècie d'insecte dípter pertanyent a la família dels psicòdids. Es troba a Europa.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2014-10-16 a Wayback Machine. (anglès)
# Paz Ríos Nasarre

Paz Ríos Nasarre (Sales Altes, Huesca, 1967) és una escriptora, investigadora i professora aragonesa.
Llicenciada en Filologia Hispànica, ha exercit l'ensenyament en diversos instituts de Castella i Aragó. Així mateix ha estat des de 2011 formadora en els cursos del Diploma d'Especialització en Filologia Aragonesa de la Universitat de Saragossa. És membre del Consello Assessor de l'Aragonés i vocal de Comunicació del Consello d'a Fabla Aragonesa.
Com a investigadora ha publicat els llibres Bocabulario d'o Semontano de Balbastro (1997) i Replega de tradizión oral de Salas Altas (2003), aquest últim en col·laboració amb Alberto Borsa. També és autora de nombrosos treballs sobre la llengua i la literatura en aragonès en publicats en revistes especialitzades com Rolde, Somontano, Fuellas i Luenga i Fablas. En les Eleccions al Parlament Europeu de 1999 va anar a les llistes de Chunta Aragonesista, dins de la candidatura de la Coalició Electoral Els Verds - Les Esquerres dels Pobles. Va ser comissària de l'exposició L'Aragonès, llengua comuna.

## Referències

* ↑ E., S. «Paz Ríos Nasarre, entre la educación y el aragonés». Diario del Alto Aragón, 21-01-2023. [Consulta: 16 agost 2023].
* ↑ http://magister.unizar.es/estudios/diploma-especializacion-filologia-aragonesa
* ↑ http://www.consello.org/consello_asesor.htm Arxivat 2016-01-16 a Wayback Machine.
* ↑ http://www.todostuslibros.com/autor/rios-nasarre-paz
* ↑ «Boletín Oficial del Estado» (en castellà), 18-05-1999. [Consulta: 14 febrer 2016].
* ↑ «La exposición El aragonés, un patrimonio común viaja a Jaca tras su exitoso paso por Huesca». [Consulta: 5 febrer 2019].
# Mercat del Carrilet

El Mercat del Carrilet és un edifici municipal de la ciutat de Reus que acull la venda al detall de productes de proximitat, situat a l'anomenat Barri del Carrilet, vora la carretera de Reus a Salou, en una zona de forta expansió urbana.

## Història

Aquest mercat va ser el segon mercat municipal instal·lat a la ciutat i es va inaugurar el 1983. El primer, el Mercat Central, havia estat inaugurat el 1949 i el creixement de la ciutat va portar a construir el nou espai. Està situat en els terrenys on hi havia hagut l'estació de mercaderies del desaparegut carrilet de Reus a Salou, que inicialment va ser l'estació del tren de Reus a Tarragona posada en funcionament el 1856. L'estació la va aprofitar el carrilet quan es va posar en marxa l'any 1887, quan la de Tarragona feia almenys uns 25 anys que no s'utilitzava. Aquesta estació del carrilet també va ser per a passatgers, però quedava lluny del centre urbà i s'instal·là una altra estació al carrer del Palo Santo. El carrilet va desaparèixer cap al 1975, i es van aprofitar els terrenys que havien estat dels March i dels Olives, terratinents reusencs i en part horts del convent de sant Francesc per organitzar un barri que ja s'havia iniciat i construir un mercat públic per donar-hi servei. Segons fonts municipals, el 1983 el barri del Carrilet reunia una població de més de 6.000 habitants, una xifra poc o molt superior a la que corresponia a la vila de Constantí en aquella època i el doble del de la Selva del Camp.
La idea de construir dos mercats a la ciutat, un a la part alta i un altre a la part baixa, ja s'havia proposat en un ple municipal l'any 1934, quan es discutia l'emplaçament del Mercat Central. Però el projecte del mercat del Carrilet només va tirar endavant quan es van eliminar les Pescateries Velles per a construir-hi una plaça pública i per oferir als minoristes d'aquell lloc una alternativa de venda.

## Descripció

L'edifici té unes dimensions discretes, uns 2.300 metres quadrats de superfície, i una construcció gairebé austera, buscant l'eficàcia funcional. Construït per una capacitat de 140 parades, actualment (2018) en té 88 i quasi un miler de metres quadrats de cambres frigorífiques. Té com a complement un pàrquing subterrani gratuït amb una capacitat de 130 cotxes. Es va inaugurar l'any 1983 per l'alcalde Anton Borrell. El 2018 l'ajuntament es planteja una remodelació o la construcció d'un nou edifici per aquest mercat.

## Referències

* ↑ Amigó, Ramon. Les places del mercat a la ciutat de Reus: (un assaig historicista). Reus: Centre de Lectura, 1999, p. 45-46. ISBN 8487873316.
* ↑ Càmara, Marc. «L'ajuntament de Reus estudia la construcció d'un nou mercat del carrilet». Diari de Tarragona, 7-VI-2018. [Consulta: 27-IX-2018].

## Enllaços externs

* Ajuntament de Reus. Mercats municipals
# Maikel Aerts

Maikel Aerts (26 de juny de 1976, Eindhoven) és un futbolista neerlandès que des del 2010 juga pel Hertha BSC.

## Referències

* ↑ «Hertha BSC verpflichtet Maikel Aerts als Drobny-Nachfolger». Arxivat de l'original el 2010-06-05. [Consulta: 30 juny 2010].
# Magnus Sheffield

Magnus Sheffield (Pittsford, 19 d'abril de 2002) és un ciclista estatunidenc, professional des del 2021, quan fitxà pel Rally Cycling. El 2022 fitxà per l'Ineos Grenadiers. En el seu palmarès destaca la Fletxa Brabançona del 2022

## Palmarès en ruta

* 2018
** 1r a la Green Mountain Stage Race júnior
* 2019 (júnior)
** Vencedor de 2 etapes a la Keizer der Juniores
* 2020
** 1r a la Valley of the Sun Stage Race i vencedor d'una etapa
* 2022
** 1r a la Fletxa Brabançona
** Vencedor d'una etapa a la Volta a Andalusia
** Vencedor d'una etapa a la Volta a Dinamarca

## Palmarès en ciclocròs

* 2018-2019
** 1r als Campionats Júnior panamericans

## Referències

* ↑ «Ineos Grenadiers sign highly rated American Magnus Sheffield» (en anglès). cyclingnews.com, 20-09-2021. [Consulta: 14 abril 2022].
* ↑ «Obra cumbre de Magnus Sheffield en el recital del Ineos en la Flecha Brabanzona» (en castellà), 13-04-2022. [Consulta: 30 abril 2022].

## Enllaços externs

* Fitxa a procyclingstats
# Sant Feliu (Suterranya)

Sant Feliu, és un indret del terme municipal de Tremp, al Pallars Jussà, dins de l'antic terme de Suterranya.
Està situat al sud-oest del poble de Suterranya, a l'esquerra del barranc de l'Abeller, al nord del Canal de Gavet, en el seu ramal més oriental i a llevant del Serrat de les Calcines.

## Enllaços externs

* Institut Cartogràfic de Catalunya
# Pen-marc

Pen-marc (En anglès Penmark) és una vil·la rural situada al county borough de Bro Morgannwg, a Gal·les. Al sud-oest de Y Barri, el principal poble del municipi, Pen-marc està al costat de Y Rhws. Com molts pobles d'origen medieval, Pen-marc és una vil·la lineal. A la principal via que creua el poblet s'hi troba l'església parroquial.
Pen-marc es troba al costat de l'Aeroport Internacional de Cardiff.

## Castell de Pen-marc

A la vil·la s'hi troben les restes d'un castell del segle xiii. Amb vistes als 30 metres de barranc fins a arribar al Riu Waycock, al nord de l'església local, es conserven restes de la muralla del segle xiii, així com un pati exterior amb afegits del segle xvi. El fossat s'ha reomplert, però hi ha extenses bases al costat est de l'emplaçament, i a l'oest hi ha restes d'una torre de 7 metres de diàmetre amb una latrina rectangular cap al sud i diverses estructures més. Gilbert de Umfraville tenia un castell de fusta en aquest emplaçament durant el segle xii. En temps d'Eduard II d'Anglaterra Oliver de St John va obtenir el castell pel seu casament amb Elizabeth Umfraville, la petita hereva.

## Galeria

* Pub Six Bells
* Església de Pen-marc
* Església de Pen-marc

## Referències

* ↑ http://www.penmark.org/Location.html Arxivat 2014-05-02 a Wayback Machine.
* ↑ Joanna Billing, The Hidden Places Of Wales. (2003) Travel Publishing Ltd

## Enllaços externs

* www.penmark.org : Penmark community website Arxivat 2014-05-02 a Wayback Machine.
# Província de Tarfaya

La província de Tarfaya (àrab: إقليم طرفاية, iqlīm Ṭarfāya; amazic estàndard marroquí: ⵜⴰⵙⴳⴰ ⵏ ⵟⴰⵔⴼⴰⵢⴰ, tasga n Ṭarfaya) és una de les províncies creades pel govern marroquí al Sàhara Occidental, un territori no autònom sota supervisió del Comitè de Descolonització de l'Organització de les Nacions Unides. El seu procés de descolonització va ser interromput en 1976, quan Espanya, la seva potència administradora, va abandonar el territori en virtut de l'Acord Tripartit de Madrid, no vàlid segons el Dret internacional. Part del territori està ocupat pel Marroc, qui l'inclou dins de la regió Laâyoune-Sakia El Hamra, i reclamat per l'autoproclamada República Àrab Sahrauí Democràtica. Per a més informació, vegeu Estatut polític del Sàhara Occidental. Té una superfície de 12.270 km² i 13.082 habitants censats en 2004.
Fou creada en 209 en desmembrar-se de la província d'Al-Aaiun, amb comuna urbana de Tarfaya i les comunes rurals de Daoura, d'Hagunia, d'Akhfennir i de Tah.

## Subdivisions

La província se subdivideix administrativament en els següents:
| Nom | Codi geogràfic | Tipus | Habitatges | Població (2004) | Població estrangera | Població local |
| Tarfaya | 321.01.05. | Municipi | 1,328 | 5,615 | 1 | 5,614 |
| Akhfennir | 321.05.01. | Comuna rural | 343 | 1,583 | 1 | 1,582 |
| Tah | 321.05.07. | Comuna rural | 242 | 1,255 | 0 | 1,255 |
| Daoura | 321.05.03. | Comuna rural | 192 | 878 | 2 | 876 |
| Hagunia | 321.05.05. | Comuna rural | 180 | 1,089 | 0 | 1,089 |

## Referències

* ↑ PDF «Décret 2-08-520 du 28 chaoual 1429 (28 octobre 2008) fixant la liste des cercles, des caïdats et des communes urbaines et rurales du Royaume ainsi que le nombre de conseillers à élire dans chaque commune». Bulletin officiel du Royaume du Maroc, 5684, novembre 2008, pàg. 1596. Arxivat de l'original el 2019-03-22. ISSN: 0851-1217 [Consulta: 3 juliol 2016].
* ↑ «population.pdf Recensement général de la population et de l'habitat de 2004». Haut-commissariat au Plan, Lavieeco.com. Arxivat de l'original el 8 d’abril 2019. [Consulta: 27 abril 2012].
* ↑ «Annuaire statistique régional Laâyoune-Boujdour-Sakia El Hamra, 2010 (version arabe et française)» (en french, arabic). The Government of Morocco. [Consulta: 31 desembre 2013].
# Paz Alicia Garciadiego

Paz Alicia Garciadiego (Ciutat de Mèxic - 4 de setembre de 1949) és una guionista mexicana coneguda pel seu treball en les pel·lícules del seu espòs, Arturo Ripstein. En 2003 se li va concedir la nacionalitat espanyola per carta de naturalesa.
Filla d'una família de classe mitjana, va créixer a Colonia Juárez (Ciutat de Mèxic) i des de ben jove gaudia escoltant i llegint històries amb la seva àvia. Es va graduar a una escola catòlica el 1968 i després de tenir el primer fill va estudiar filosofia, literatura i estudis llatinoamericans a la Universitat Nacional Autònoma de Mèxic (UNAM).
Va començar a treballar com a escriptora a la Secretaría de Educación Pública adaptant clàssics literaris i episodis d'història mexicana a còmics, després va treballar escrivint contingut educatiu per a infants a la Unidad de Televisión Educativa y Cultural (UTEC). Allí va conèixer el director Arturo Ripstein i hi van fer l'adaptació d'El gallo de oro de Juan Rulfo, que seria la seva primera col·laboració El imperio de la fortuna (1986), guanyadora de Premis Ariel en categories diferents. El 2013 Garciadiego va rebre el premi Salvador Toscano de la Cineteca Nacional, de la Fundación Carmen Toscano i de l'Academia Mexicana de Artes y Ciencias Cinematográficas.

## Guions

* El carnaval de Sodoma (2006)
* La virgen de la lujuria (2002)
* La perdición de los hombres (2000)
* Así es la vida (2000) (basada en Medea)
* El coronel no tiene quien le escriba (1999) (basada en la novel·la homònima de Gabriel García Márquez)
* El evangelio de las maravillas (1998)
* Noche de paz (1998)
* Profundo carmesí (1996)
* La reina de la noche(1994)
* Principio y fin (1993)
* La mujer del puerto (1991)
* Ciudad de ciegos (1991)
* Mentiras piadosas (1987)
* El imperio de la fortuna(1986)

## Referències

* ↑ Real Decreto 627/2003, de 23 de mayo, por el que se concede la nacionalidad española por carta de naturaleza a doña Paz Alicia Garciadiego y Ojeda.
* ↑ «Paz Alicia Garciadiego - PST LA/LA» (en anglès). PST LA/LA [Consulta: 4 novembre 2017].
* ↑ «El imperio de la fortuna». [Consulta: 4 novembre 2017].
# Sacabaya

El Sacabaya, també conegut com a Tambo Quemado, és un volcà d'escut piroclàstic que es troba a Bolívia. El cim s'eleva fins als 4.215 msnm i està situat a l'altiplà andí, prop del riu Lauca. Està compost d'ignimbrita, que ha format un escut que està cobert per una zona de fissures amb tres grans cràters superposats, cadascun amb un diàmetre d'uns 1,5 quilòmetres. A l'extrem sud hi ha el més jove dels cràters, que té un dom de lava al seu interior. El vent ha redistribuït els dipòsits de tefra a l'est i al sud. El volcà mostra activitat fumaròlica i s'estima que és de l'Holocè.

## Referències

* 1 2 «Global Volcanism Program | Tambo Quemado» (en anglès). [Consulta: 4 novembre 2022].
* ↑ Christensen, P. R.; Greeley, R. «Sir-A Observations of a Silicic Shield Volcano in Bolivia». Lunar and Planetary Science Conference, 16, 01-03-1985, pàg. 123–124. Bibcode: 1985LPI....16..123C.
* ↑ A. Araujo-Murakami, P. M. Jørgensen, C. Maldonado, N. Paniagua-Zambrana, Composición florística y estructura del bosque de ceja de monte en Yungas, sector de Tambo Quemado-Pelechuco, Bolivia Arxivat 2014-04-26 a Wayback Machine., Ecología en Bolivia, 40(3), 2005, pàg. 325-338. (castellà) PDF
# Maikel Naujoks Garcia

Maikel Naujoks (Iserlohn, 18 de març de 1976) és un futbolista hispanoalemany, que ocupa la posició de davanter.

## Trajectòria

Va sorgir del planter del Deportivo de La Corunya, equip amb el qual jugaria 17 partits en primera divisió entre 1995 i 1998, en els quals marcaria un gol. En busca d'oportunitats, a l'estiu de 1998 fitxa pel CD Toledo, tot iniciant gairebé una dècada per nombrosos equips de Segona Divisió.
A banda de l'equip toledà, Maikel va militar al Xerez CD (99/00 i 01/02), Getafe CF (00/01), SD Compostela (02/03), Terrassa FC (03/05), CD Tenerife (05/06) i Lorca Deportiva (06/07). Va reeixir sobretot amb el Getafe (11 gols), amb el Compostela (19 gols) i el primer al Terrassa (13 gols).
Des del 2007, Maikel juga en equips de Segona B i Tercera, com el Benidorm CD o la SD Ciudad de Santiago, el primer equip compostelà després de la desaparició del que va jugar a la màxima categoria a mitjans dels anys 90.

## Enllaços externs

* Fitxa de Maikel